Ülo Peil
Ülo Peil (sündinud 20. märtsil 1960 Tallinnas) on eesti arhitekt. Ülo Peil on pärit inseneride perekonnast. Teda võib lugeda üheks 1980ndatel mõjule pääsenud arhitektidest silmapaistvamaks. Lõpetas 1978 Tallinna 44. keskkooli, samal aastal astus Eesti Riiklikku Kunstiinstituuti, mille lõpetas 1983. aastal. Töötanud 1982–1989 EKE Projektis ning 1989. aastast Arhitektuuribüroos Urbel ja Peil. 1988. aastast Eesti Arhitektide Liidu liige ning aastatel 1991–1992 ja 1994–1995 liidu aseesimees.